Growth/Positive reinforcement/bn

এই পাতায় গ্রোথ দলের বৈশিষ্ট্যগুচ্ছের অংশ হিসেবে "ইতিবাচক প্রেরণা" প্রকল্পকে লিপিবদ্ধ করা হয়েছে। এই পাতায় প্রধান প্রধান সামগ্রী, নকশা, উন্মুক্ত প্রশ্নাবলী এবং সিদ্ধান্তসমূহ লিপিবদ্ধ রয়েছে।

ধারাবাহিক উন্নতির হালনাগাদকৃত তথ্য সাধারণত গ্রোথ দলের হালনাগাদকৃত পাতায় দেয়া হবে। বৃহত্তর এবং বিস্তারিত তথ্য এখানে উল্লেখ করা হবে।

বর্তমান অবস্থা

 * 2021-03-01: প্রকল্পের পাতা তৈরি করা হয়েছে
 * 2022-02-25: দলের মধ্যকার আলোচনার মাধ্যমে প্রকল্পের যাত্রা শুরু হয়েছে
 * 2022-03-01: প্রকল্পের পাতা সম্প্রসারিত হয়েছে
 * 2022-05-11: সম্প্রদায়ের আলোচনা

সারাংশ
গ্রোথ দল “নবাগতদের সমন্বিত অভিজ্ঞতা” নির্মাণের জন্য কাজ করছে, যা নবাগতদের উইকিপিডিয়ার সম্প্রদায়ের অনুসরণকৃত আচারের সাথে যুক্ত হতে প্রয়োজনীয় উপাদানগুলো দিয়ে সহায়তা করবে। উদাহরণস্বরূপ, নবাগতদের কাজের ক্ষেত্রে আমরা তাদের অংশগ্রহণের সুযোগ এবং মেন্টরশিপ মডিউলের মাধ্যমে মেন্টরশিপ-এর সুযোগ দিয়েছি। পরামর্শকৃত সম্পাদনার মাধ্যমে অনেক নবাগত তাদের প্রথম সম্পাদনা করতে সক্ষম হয়েছে। এর ধারাবাহিকতায় আমরা নবাগতদের উৎসাহিত করতে প্রয়োজনীয় পদক্ষেপ নিতে চাই যেন তারা আরো সম্পাদনা করেন। এর মাধ্যমে একটি অনুন্নত উপাদান আমরা লক্ষ্য করেছি, যা হলো কর্মক্ষমতা মূল্যায়ন। আমরা এই প্রকল্পকে বলছি “ইতিবাচক প্রেরণা”।

আমরা চাই নবাগতরা যেন বুঝতে পারে যেন উইকিপিডিয়ায় নিয়মিত অবদানকারীদের অগ্রগতির সুযোগ এবং কাজের মূল্য রয়েছে, যেন প্রথম সম্পাদনা করা অবদানকারীরা আবার ফিরে আসে।

আমাদের এখানে বড় একটি প্রশ্ন হলো: আমরা কীভাবে নীড়পাতায় পরিভ্রমণ করা নবাগতদের নিয়মিত সম্পাদনা করতে এবং তাদের গতি বাড়াতে সহায়তা করব?

প্রেক্ষাপট
যখন ২০১৯ সালে নবাগতদের নীড়পাতা প্রথম যাত্রা শুরু করে, এতে একটি সাধারণ "অবদানের প্রভাব" রাখা হয়, যেখানে নবাগত কর্তৃক সম্পাদিত পাতার পরিভ্রমণসংখ্যা দেখানো হয়। গ্রোথ বৈশিষ্ট্যের এই অংশেই কেবলমাত্র নবাগতদের তাদের কাজের প্রভাব সম্পর্কে ধারণা দেয়া হয়। আমরা প্রথমবার স্থাপনের পর থেকে এটা নিয়ে আর কোনো কাজ করিনি। এর মাধ্যমে আমরা ইতিবাচক প্রেরণা নিয়ে কিছু গুরুত্বপূর্ণ ব্যাপার দেখতে পেয়েছি:


 * আমরা সম্প্রদায়ের সদস্যদের মধ্য থেকে এই মডিউল নিয়ে ইতিবাচক মন্তব্য পেয়েছি। অভিজ্ঞ অবদানকারীরা বলেছেন যে এটা আকর্ষণীয় এবং তাদের জন্য মূল্যবান।
 * অন্যান্য ব্যবহারকারীদের থেকে প্রাপ্ত প্রশংসা অবদানকারীদের ধরে রাখতে সহায়তা করে বলে দেখা গেছে, যেমনটা দেখা গেছে "ধন্যবাদ" দেয়ার ক্ষেত্রে (এখানে এবং এখানে দেখুন) এবং জার্মান উইকিপিডিয়ায় পরিচালিত গবেষণায়। আমরা বিশ্বাস করি যে প্রকৃত ব্যক্তির থেকে আসা এই প্রেরণা সিস্টেম থেকে স্বয়ংক্রিয়ভাবে আসা কোনো কিছুর চেয়ে আরো বেশি কার্যকর হবে।
 * সম্প্রদায়ের সদস্যগণ জানিয়েছেন যে নবাগতদের জন্য সহজ থেকে শুরু করে ধীরে ধীরে আরো কঠিন কিছুতে যাওয়াটাই বেশি গুরুত্বপূর্ণ, সহজ কিছুর মধ্যে সীমাবদ্ধ থাকার চেয়ে।
 * গুগল, ডুয়োলিঙ্গো, গিটহাব প্রভৃতি প্ল্যাটফর্ম নানাবিধ ইতিবাচক প্রেরণাসূচক ব্যাজ ও লক্ষ্যের ব্যবস্থা করে থাকে।
 * সম্প্রদায় খারাপ সম্পাদনাকে উৎসাহিত করা নিয়ে চিন্তিত। আমরা দেখেছি যে সম্পাদনা প্রতিযোগিতা ক্যাশ পুরস্কার দিয়ে থাকে, বা যখন ব্যবহারকারীর অধিকার "স্বয়ংনিশ্চিত" হওয়ার জন্য সম্পাদনা গণনার ব্যাপার থাকে, তখন মানুষ সমস্যাযুক্ত সম্পাদনা করতে উৎসাহিত হতে পারে।

ব্যবহারকারীর ব্যক্তিত্ব
নবাগতদের যাত্রার বিভিন্ন অংশে আমরা ধারণ করার দিকে গুরুত্ব দিতে পারি। আমরা একটি বা কয়েকটি সম্পাদনা করার পরে থেমে যাওয়া নবাগতদের প্রতি দৃষ্টি আরোপ করতে পারি, অথবা আমরা কয়েক সপ্তাহ সক্রিয় থেকে থেমে যাওয়া নবাগতদের প্রতিও দৃষ্টি দিতে পারি। এই প্রকল্পের জন্য আমরা সেইসব নবাগতদের দিকে দৃষ্টি দিতে চাই, যারা প্রথম সম্পাদনার ধাপ অতিক্রম করে থেমে গেছে। আমরা দ্বিতীয়বারের জন্য তাদেরকে ফিরিয়ে আনতে চাই। এই ডায়াগ্রামে এ সমস্ত কিছু হলুদ তারা দিয়ে দেখানো হয়েছে।

আমরা এই ধাপের নবাগতদের দিকে দৃষ্টি দিতে চাই, কারণ সম্পাদনার ধারায় তারাই সর্বাগ্রে আছেন, এবং আমরা তাদের ধরে রাখতে চাই। এই স্থানে আমরা উল্লেখযোগ্য হারিয়ে যাওয়ার হারও দেখতে পাই। অতএব আমরা যদি এই স্থানে নবাগতদের ধরে রাখতে পারি, তবে অবদানকারীর উন্নয়নে এটি উল্লেখযোগ্য অবদান রাখতে পারবে।

গবেষণা ও নকশা
উইকি এবং উইকির বাইরে মানুষকে অবদান রাখতে উৎসাহিত করার বিভিন্ন প্রক্রিয়া নিয়ে গবেষণা পরিচালনা করা হয়েছে। গবেষণা থেকে প্রাপ্ত কিছু মূল তথ্য হলো: ইতিবাচক প্রেরণার জন্য বর্তমান নকশার সারসংক্ষেপ দেখতে পাবেন এই এক নজরে নকশার পাতায়। আমাদের নকশা সম্প্রদায়ের মতামত এবং একাধিক ধাপের ব্যবহারকারী পরীক্ষণের ভিত্তিতে পরিবর্তিত হবে।
 * উইকিপিডিয়া অবদানকারীদের জন্য প্রেরণা অনেক রকম হতে পারে, এবং অভিজ্ঞতা ও সময়ভেদে পরিবর্তিত হতে পারে। নতুন অবদানকারীরা প্রায়শই আগ্রহ এবং সামাজিক সংযোগ দ্বারা পরিচালিত হয়, মতাদর্শের চাইতে।
 * অভ্যন্তরীণ প্রকল্প অন্তর্নিহিত প্রণোদনার প্রতি গুরুত্ব দেয় যা পরোপকারী হিসেবে উৎসাহিত করে, এবং সুনির্দিষ্টভাবে প্রয়োগ করা হয় না।
 * মতাদর্শভিত্তিক উদ্দীপণার বাইরে গিয়ে উৎসাহ দেয়ার মাধ্যমে বিভিন্ন ধরণের অবদানকারীদের উইকিপিডিয়ায় প্রতি আকৃষ্ট করে তোলা সম্ভব হবে।
 * অভিজ্ঞ অবদানকারী ও মেন্টরদের থেকে ইতিবাচক বার্তা প্রাপ্তি সংক্ষিপ্ত সময়ের জন্য ধরে রাখার ক্ষেত্রে কার্যকর হিসেবে প্রমাণিত হয়েছে।

পরিকল্পনাসমূহ
ইতিবাচক প্রেরণার জন্য আমাদের মূল তিনটি পরিকল্পনা রয়েছে। আমরা প্রকল্পে সামনে এগোনোর সময় একাধিক পরিকল্পনা নিয়ে কাজ করতে পারি।

প্রভাব

 * প্রভাব: অবদানের প্রভাবকেই এখানে ঢেলে সাজানো হয়েছে। যুক্ত করা হয়েছে সংশ্লিষ্ট পরিসংখ্যান, লেখচিত্র, এবং অবদানের অন্যান্য তথ্য। পরিমার্জিত অবদানের প্রভাব মডিউলে নতুন সম্পাদকদের তাদের অবদানের ব্যাপারে আরো বেশি প্রেক্ষাপট জানানো হবে, একই সাথে তাদের অবদান রাখা চালিয়ে যাওয়াটাকেও উৎসাহিত করা হবে। অনুসন্ধানের স্থানসমূহের মধ্যে রয়েছে:
 * পরামর্শকৃত সম্পাদনার মাইলফলক, যেন ব্যবহারকারীরা পরামর্শকৃত সম্পাদনা করতে চেষ্টা করে।
 * কীভাবে সময়ের সাথে ব্যবহারকারী সম্পাদনা করছে, তার পরিসংখ্যান (অনেকটা এরকম X সরঞ্জাম)।
 * “প্রাপ্ত ধন্যবাদ” সংখ্যা, যা সম্প্রদায়ের স্বীকৃতিলাভের ক্ষমতাকে তুলে ধরে।
 * সাম্প্রতিক অবদানের কার্যকলাপ - যেখানে সময়ের সাথে নবাগতদের সম্পাদনার লেখচিত্র দেখানোর মাধ্যমে অবদান চালিয়ে যেতে কিংবা অবদান পুনরায় শুরু করার ব্যাপারে মনে করিয়ে দেয়া হবে।
 * নবাগতরা অবদান রেখেছে এমন নিবন্ধে পাঠকদের পঠন সক্রিয়তা প্রদর্শন (উইকিপিডিয়া:পাতা_পরিদর্শন-এর মত)।

পরবর্তী ধাপে গমন

 * পরবর্তী ধাপে গমন: এটা সম্প্রদায়ের জন্য গুরুত্বপূর্ণ যেন নবাগতরা আরো গুরুত্বপূর্ণ কাজের দিকে যেতে পারে। যারা অনেক সহজ কাজ করতে পেরেছে, আমরা তাদেরকে আরো কঠিন কাজের দিকে আকৃষ্ট করতে চাই। এটা কিছু সংখ্যক সহজ সম্পাদনা শেষ করার পরে হতে পারে, বা তাদের নীড়পাতাতেও উৎসাহ প্রদান করা যেতে পারে। অনুসন্ধানের স্থানসমূহের মধ্যে রয়েছে:
 * নবাগতরা সম্পাদনার পরে সাফল্যের বার্তা দেখবে যা তাদের একই বা আরো কঠিন ধাপের সম্পাদনা করতে উৎসাহিত করবে।
 * পরামর্শকৃত সম্পাদনা মডিউলে আরো কঠিন কাজ করার সুযোগ দেয়া হবে, যেন নবাগতরা সহজে দক্ষ সম্পাদক হতে পারে।
 * অবদানের মডিউলে মাইলফলক গণক বা পুরস্কারের একটি স্থান থাকবে।
 * নীড়পাতায় কিছু পুরস্কার (ব্যাজ/সনদপত্র) প্রাপ্তির জন্য চ্যালেঞ্জ দেয়া হবে, যার জন্য পৃথক একটি মডিউল থাকবে।
 * আরো কঠিন কাজের দিকে নিয়ে যেতে বিজ্ঞপ্তির ব্যবস্থা করা।

ব্যক্তিগতকৃত প্রশংসা

 * ব্যক্তিগতকৃত প্রশংসা: গবেষণায় দেখা গেছে যে অন্য ব্যবহারকারীদের থেকে প্রশংসা ও উৎসাহের মাধ্যমে নবাগতদের থেকে যাওয়ার হার বেড়ে যায়। আমরা চিন্তা করছি কীভাবে ভালো অবদানের জন্য নতুনদের ধন্যবাদ এবং পুরস্কার দিতে অভিজ্ঞ ব্যবহারকারীদের উৎসাহিত করে তোলা যায়। হয়ত মেন্টর ড্যাশবোর্ডে বা বিজ্ঞপ্তির মাধ্যমে এ ধরণের কিছু সম্পর্কে দৃষ্টি আকর্ষণ করা হলে মেন্টরগণ উৎসাহিত হবেন। আমরা বিদ্যমান যোগাযোগের প্রক্রিয়া ব্যবহার করতে পারি, যা গবেষণামতে ইতিবাচক প্রভাব রাখতে সক্ষম। অনুসন্ধানের স্থানসমূহের মধ্যে রয়েছে:
 * নীড়পাতায় নবাগতদের মেন্টরের থেকে একটি ব্যক্তিগত বার্তা।
 * উইকিমিডিয়া গ্রোথ দল বা মেন্টরের থেকে বিজ্ঞপ্তি।
 * নির্দিষ্ট সম্পাদনায় “ধন্যবাদ” জ্ঞাপন।
 * মেন্টর বা উইকিমিডিয়া গ্রোথ দলের থেকে সুনির্দিষ্ট সম্পাদনার জন্য মাইলফলক ব্যাজ।

সম্প্রদায়ের আলোচনা
We discussed the Positive Reinforcement project with community members from ar:ويكيبيديا:مشروع فريق النمو (التعزيز الإيجابي)bn:উইকিপিডিয়া:আলোচনাসভাcs:Diskuse k Wikipedii:Zkušenosti nových wikipedistů/Pozitivní posílenífr:Discussion Projet:Aide et accueil/Volontaires, and here on mediawiki.org.

We received direct feedback about the three main ideas, along with many other ideas for improving new editor retention.

Below is a summary of the main themes from the feedback, along with how we plan to iterate based on the feedback.

Other ideas:
Community members suggested several other ideas for improving newcomer engagement and retention. We think these are all valuable ideas (some of which we are already exploring or want to work on in the future) but the following ideas won't fit within the scope of the current project:
 * Send newcomers onboarding and welcome emails (the Growth team is actually currently exploring engagement emails in collaboration with the Marketing and the Fundraising teams).
 * Expose newcomers to Wikiprojects that relate to their interests.
 * Include a customizable widget on the newcomer homepage to allow wikis to promote certain newcomer tasks or events.
 * Send notifications to users who welcome newcomers once the newcomer reaches certain editing milestones (to help prompt the user to offer Thanks or Wikilove).

ব্যবহারকারী পরীক্ষণ
সম্প্রদায়ের আলোচনার মাধ্যমে আমরা কিছু প্রাথমিক নকশা ও অনুকল্প যাচাই করতে চাই। আমরা ইতিবাচক প্রেরণা ব্যবহারকারী গবেষণা পরিচালনা করব, যার মাধ্যমে বিভিন্ন ভাষাতে নবাগতদের অবদানের ক্ষেত্রে এই প্রকল্পের ভূমিকা বোঝা যাবে। আমরা ফলাফল এখানে প্রকাশ করব।

পরিমাপ ও ফলাফল
সম্প্রদায়ের সাথে আলোচনা সম্পন্ন হওয়ার পরে নকশা পরিমার্জন করা হয়, উন্নয়ন ও পরীক্ষণ সম্পন্ন হয়, আমাদের উপাত্ত বিজ্ঞানী (ডেটা সাইন্টিস্ট) ইতিবাচক প্রেরণার প্রভাব গভীরভাবে পর্যবেক্ষণ করবেন। আমরা ধীরে ধীরে আমাদের প্রাথমিক পরিমাপের পরিকল্পনা ও ফলাফল এখানে প্রকাশ করব।